ຈີນຈະລົງມືສ້າງ ເຂດການຄ້າໃຫຍ່ ຢູ່ບາງກອກ
ໃນເດືອນນີ້ ຈີນຈະເລີ້ມຕົ້ນກໍ່ສ້າງເຂດການຄ້າ ຂະໜາດໃຫຍ່ໃນນະຄອນບາງກອກ ບ່ອນທີ່ພວກຜູ້ຜະລິດສິນຄ້າຈີນຈະສາມາດ ສົ່ງສິນຄ້າອອກໄປຂາຍຕ່າງປະເທດຄືນໄດ້.
ອົງການຂ່າວທາງການຂອງຈີນເວົ້າວ່າ ໃນເດືອນນີ້ ຈະມີ ການເລີ້ມຕົ້ນວຽກງານກໍ່ສ້າງເຂດການຄ້າຂະໜາດໃຫຍ່ຢູ່ໃນ ນະຄອນຫລວງບາງກອກຂອງໄທ ບ່ອນທີ່ພວກຜູ້ຜະລິດສິນ ຄ້າຈີນຈະສາມາດສົ່ງສິນຄ້າຂອງເຂົາເຈົ້າ ອອກໄປຂາຍຕ່າງ ປະເທດຄືນໄດ້ນັ້ນ ໜັງສືພິມ China Daily ລາຍງານໃນວັນພະຫັດມື້ນີ້ວ່າ ເຂດການຄ້າ China City Complex ຈະສິ້ນເປືອງຄ່າໃຊ້ ຈ່າຍໃນການກໍ່ສ້າງ 1 5 ພັນລ້ານໂດລາ ແລະຈະກວາມເອົາເນື້ອທີ່ກວ້າງເກືອບຮອດ 3 ສ່ວນ 4 ຂອງນຶ່ງກິໄລແມັດມົນທົນ ພວກຜູ້ຜະລິດສິນຄ້າຈີນຈະສາມາດນໍາສິນຄ້າຂອງຕົນ ເຂົ້າໄປໃນໄທ ໃນການສວຍໃຊ້ປະໂຫຍດຈາກຂໍ້ຕົກລົງການຄ້າເສລີສະບັບໃໝ່ ແລະຈາກ ນັ້ນກໍຈະສາມາດສົ່ງສິນຄ້າອອກໄປຍັງສະຫະລັດ ແລະຢູໂຣບ ພາຍໃຕ້ໂຄຕາ ແລະ ອັດຕາ ພາສີຂາເຂົ້າທີ່ໄດ້ປຽບຫລືຖືກຫລາຍກວ່າສົ່ງຈາກຈີນນັ້ນ ໜັງສືພິມ China Daily ຍັງກ່າວຕື່ມວ່າ ເຂດການຄ້າແຫ່ງນີ້ຈະຖືກສ້າງຂຶ້ນຕາມແບບຂອງ ເມືອງການຄ້າສາກົນ Yiwu ຫລື Yiwu International Trade City ຢູ່ທາງພາກຕາ ເວັນອອກຂອງຈີນ ຊຶ່ງຖືວ່າເປັນຕະຫລາດຂາຍສົ່ງທີ່ໃຫຍ່ທີ່ສຸດຂອງໂລກ ສໍາລັບສິນຄ້າຂະ ໜາດນ້ອຍໆ ໜັງສືພິມຈີນສະບັບນີ້ຍັງເວົ້າວ່າ ຮອງລັດຖະມົນຕີກະຊວງພານິດຂອງໄທໄດ້ ໄປທີ່ເມືອງ Yiwu ໃນອາທິດນີ້ ເພື່ອໄປດຶງດູດເອົາພວກນັກລົງທຶນ China Daily ກ່າວອີກວ່າ ຄາດວ່າເຂດການຄ້າດັ່ງກ່າວຈະດຶງດູດເອົາຜູ້ເຂົ້າໄປທຳການ ຄ້າຂາຍຫລາຍກ່ວາ 70 ພັນຄົນຈາກຈີນ ເມື່ອສ້າງສໍາເລັດໃນປີ 2013